CELEX: 62021TN0492
Language: et
Date: 2021-08-11 00:00:00
Title: Kohtuasi T-492/21: 11. augustil 2021 esitatud hagi – Aquind jt versus ACER

27.9.2021   
            
            
               ET
            
            
               Euroopa Liidu Teataja
            
            
               C 391/25
            
         
      11. augustil 2021 esitatud hagi – Aquind jt versus ACER
      (Kohtuasi T-492/21)
      (2021/C 391/34)
      Kohtumenetluse keel: inglise
      
         Pooled
      
      
         Hagejad: Aquind Ltd (London, Ühendkuningriik), Aquind Energy Sàrl (Luxembourg, Luksemburg), Aquind SAS (Rouen, Prantsusmaa) (esindajad: advokaadid S. Goldberg, L. Van den Hende, L. Malý ja E. White)
      
         Kostja: Euroopa Liidu Energeetikasektorit Reguleerivate Asutuste Koostööamet
      
         Nõuded
      
      Hagejad paluvad Üldkohtul:
      
                  —
               
               
                  tühistada kostja apellatsiooninõukogu 4. juuni 2021. aasta otsus ja
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagi põhjenduseks esitavad hagejad kaks väidet.
      
                  1.
               
               
                  Esimene väide, et kostja apellatsiooninõukogu on vääralt leidnud, et talle esitatud kaebus on vastuvõetamatu. Hagejate väitel oli kostja endiselt pädev asendama oma tühistatud otsust (1) uue otsusega ja lubama vastavalt määruse (EÜ) nr 714/2009 (2) artiklile 17 AQUIND Interconnectorile erandit. Lisaks väidavad nad, et kostja apellatsiooninõukogu ei täitnud oma kohustust tagada Üldkohtu 18. novembri 2020. aasta otsuse (3) täielik toime.
               
            
                  2.
               
               
                  Teine väide, et kostja apellatsiooninõukogu on rikkunud määruse (EL) nr 2019/942 (4) artikli 25 lõike 3 ja artikli 28 lõike 4 nõudeid ning kostja apellatsiooninõukogu kodukorda. Hagejate väitel ei järginud kostja apellatsiooninõukogu nõuetekohast menetlust, kuna üks selle liige ei osalenud ärakuulamisel, menetluse suuline osa ei kujuta endast tõendit ning arutelude protokolli ei avaldatud.
               
            
         (1)  Kostja apellatsiooninõukogu 17. oktoobri 2018. aasta otsus A-001-2018.
      
         (2)  Euroopa Parlamendi ja nõukogu 13 juuli 2009. aasta määrus (EÜ) nr 714/2009 võrkudele juurdepääsu tingimuste kohta piiriüleses elektrikaubanduses ning millega tunnistatakse kehtetuks määrus (EÜ) nr 1228/2003 (EMPs kohaldatav tekst) (ELT 2009, L 211, lk 15–35).
      
         (3)  18. novembri 2020. aasta kohtuotsus Aquind vs. ACER, T-735/18, EU:T:2020:542.
      
         (4)  Euroopa Parlamendi ja nõukogu 5. juuni 2019. aasta määrus (EL) 2019/942, millega asutatakse Euroopa Liidu Energeetikasektorit Reguleerivate Asutuste Koostöö Amet (EMPs kohaldatav tekst) (ELT 2019, L 158, lk 22–53).